'पावर प्ले का सही इस्तेमाल नहीं कर पाए बल्लेबाज'  
दक्षिण अफ्रीका के खिलाफ हार के बाद कप्तान महेन्द्र सिंह धोनी का मानना है कि टीम इंडिया के बल्लेबाज़ पावर प्ले का सही इस्तेमाल नहीं कर पाए।
दक्षिण अफ्रीका के खिलाफ हार के बाद कप्तान महेन्द्र सिंह धोनी का मानना है कि टीम इंडिया के बल्लेबाज़ पावर प्ले का सही इस्तेमाल नहीं कर पाए और अक्सर ऐसा होता है कि ज्यादा रन बनाने के चक्कर में आपके विकेट्स जल्दी-जल्दी गिर जाते हैं।   धोनी ने कहा कि दो विकेट के नुकसान के बाद ऐसा लगा कि टीम 350 के आसपास का स्कोर बनाएगी लेकिन तेज़ बल्लेबाज़ी करने के चक्कर में मिडिल ऑर्डर के बल्लेबाज़ों ने विकेट गंवाए जो कि सही नहीं है। धोनी ने कहा कि आगे के मैचों में बल्लेबाज़ों को पावर प्ले का खास ख्याल रखना होगा।